open-index/open-wikipedia-markdown huggingface dataset:
Endeavour (raketoplán)

[thumb|Raketoplán ''Endeavour'' pristáva na [Edwards Air Force Base|Edwardsovej základni na konci misie STS-100, 1. máj 2001]]
thumb|''Endeavour'' pri štarte, 1993
[thumb|''Endeavour'' sa blíži k [Medzinárodná vesmírna stanica|Medzinárodnej vesmírnej stanici počas misie STS-126, 16. november 2008]]
[thumb|''Endeavour'' pristáva v [Kennedyho vesmírne stredisko|Kennedyho vesmírnom stredisku na konci letu STS-127, 31. júl 2009]]
[thumb|''Endeavour'' vystavený v [California Science Center]]

***Endeavour*** (podľa označenia NASA pre orbitálne dopravné prostriedky **OV-105**) bol americký raketoplán, ktorý sa používal v programe Space Shuttle v rokoch 1992 až 2011. Bol vyrobený v roku 1991 ako náhrada za zničený ''Challenger''. Pomenovaný bol po lodi kapitána Jamesa Cooka. Ide o najmladší americký raketoplán. Pôvodne sa uvažovalo o názve *Challenger 2*, ale tento názov bol zamietnutý z dvoch dôvodov: jednak z poverčivosti, že toto meno nosí smolu a jednak preto, aby nedochádzalo k zámenám. *Endeavour* absolvoval celkovo 25 letov.

Kongres Spojených štátov schválil výstavbu raketoplánu *Endeavour* v roku 1987 za účelom náhrady raketoplánu *Challenger*, ktorý bol zničený v roku 1986. Komponenty nevyužité pri stavbe raketoplánov ''Discovery'' a ''Atlantis'' boli použité pri stavbe *Endeavouru*. Možnosť prestavby družicového stupňa ''Enterprise'' bola zamietnutá, pretože bolo lacnejšie postaviť kompletne nový stroj.

Meno pre raketoplán bolo vyberané v celoštátnej súťaži, ktorej sa zúčastnili študenti základných a stredných škôl. Raketoplán bol pomenovaný po lodi HM Bark ''Endeavour'', ktorej v 18. storočí velil James Cook. Meno taktiež vzdávalo česť veliteľskému modulu Apolla 15, tiež nazvaného *Endeavour*. Vzhľadom na britský pôvod mena je používaný britský pravopis (Endeavour), namiesto amerického (Endeavor). 

*Endeavour* bol dokončený v roku 1991 a jeho prvá misia (STS-49) sa uskutočnila v dňoch 7. až 16. mája 1992. V priebehu tejto misie bol posádkou zachytený, a potom znovu vypustený poškodený komunikačný satelit INTELSAT VI. V roku 1993 sa uskutočnila prvá servisná misia k Hubblovmu vesmírnemu ďalekohľadu. V roku 1997 bol *Endeavour* na osem mesiacov stiahnutý zo služby a prekonal rekonštrukciu niekoľkých komponentov. Pri tejto prestavbe ako prvý raketoplán dostal spojovací uzol na pripojenie k Medzinárodnej vesmírnej stanici (ISS). V roku 1998 vyniesol k Medzinárodnej vesmírnej stanici modul Unity, čo bol vôbec prvý let raketoplánu k ISS. Od decembra 2003 do októbra 2005 prebiehala modernizácia raketoplánu.
 
Dňa 1. júna 2011 skončil raketoplán *Endeavour* svoju aktívnu činnosť. Je vystavený v California Science Center v Los Angeles.

## Zoznam misií
Zoznam misií v programe Space Shuttle absolvovaných s orbiterom *Endeavour* do 1. júna 2011. Raketoplán *Endeavour* do 1. júna 2011 absolvoval 25 misií (z toho 13 k ISS), na obežnej dráhe strávil celkovo 296 dní, 3 hodiny, 18 minút a 35 sekúnd, Zem obletel 4671-krát a preletel vzdialenosť .

### Pamiatka raketoplánu ''Endeavour'' a znaky misií




## Iné projekty

Kategória:Kozmické raketoplány
Kategória:Program Space Shuttle
Kategória:Kozmické lode vo výslužbe
NGC 1300

**NGC 1300** je špirálová galaxia s priečkou v súhvezdí Eridanus, ktorú objavil anglický astronóm John Herschel 11. decembra 1835. Jej zdanlivá hviezdna veľkosť je 10,3.

Nachádza sa asi 3° severne od hviezdy Tau4 Eridani. Amatérskym ďalekohľadom je ťažko pozorovateľná, ale je známa zo snímok Hubblovho vesmírneho ďalekohľadu. Je to priam učebnicový príklad špirálovej galaxie s priečkou. Jej priečka je veľmi výrazná a na koncoch sa na ňu pod pravým uhlom pripájajú špirálové ramená. Nachádza sa vo vzdialenosti 70 – 75 miliónov svetelných rokov a jej priemer je vyše 100 000 svetelných rokov. Podľa iných zdrojov len priemer priečky je 150 000 svetelných rokov. Podrobnejšia prehliadka jadra galaxie ukazuje pozoruhodné oblasti so špirálovou štruktúrou veľké asi 3 000 svetelných rokov. Na rozdiel od väčšiny špirálových galaxií nie je známe, že by NGC 1300 mala v jadre čiernu dieru. 
        

## Zdroj
*

## Pozri aj
* Zoznam NGC objektov

Kategória:Súhvezdie Eridanus
1300
Kategória:Špirálové galaxie s priečkou
Kategória:Astronomické objekty objavené v roku 1835
Kostol svätej Barbory (Žilina)

**Kostol sv. Barbory**, známy aj ako **Františkánsky kostol**, je rímskokatolícky kostol v Žiline. V súčasnosti, spolu s vedľajšou kláštornou budovou, je vo vlastníctve Rehole menších bratov františkánov, spravuje ho však Konvent sv. Martina de Porres v Žiline Rehole kazateľov (dominikáni). Z hľadiska architektúry patrí medzi významné barokové objekty v Žiline. Spolu s vedľajšou budovou konventu bol 05. novembra 1963 zapísaný pod číslom 1394/1 a 1394/2 do ústredného zoznamu pamiatkového fondu.

## História
Postavili ho členovia Rádu františkánov v rokoch 1704 až 1730, ktorých do Žiliny v roku 1703 uviedol palatín Pavol Esterházy. Kostol bol situovaný na vtedajšom okraji mesta, čím chceli františkáni naznačiť spätosť s jednoduchým ľudom. Približne v čase, keď bola postavená veža (1728), bola zriadená i krypta s hlavným oltárom pod vežou i pod loretou. Kým v kryptách za oltárom a pod vežou sú pochovaní členovia rehole, v krypte pod loretou sú pochovaní laici. Táto kultúrna pamiatka má slovenský unikát, ktorý sa aj v zahraničí objavuje zriedka. Nachádza sa tu jediná dvojica organov od významného slovenského staviteľa týchto nástrojov, frátra Peregrina Wernera. Pochádza z prvej polovice 18. storočia. Tvorí ho veľký organ umiestnený na hlavnom chóre a menší, ktorý je rozdelený na dve časti po bokoch hlavného oltára. Ten využívali mnísi, podobne ako oratórium a priestor za oltárom na vlastné pobožnosti. Hoci z hlavného veľkého organa zostala už len baroková skriňa, z malého sa baroková skriňa i väčšina nástrojových komponentov dochovala.

Veľmi hodnotné je vnútorné barokové zariadenie chrámu – oltáre, sochy, kazateľnica, hladké i točené postranné stĺpy i oltárne obrazy. Obrazy hlavného oltára v roku 1891 namaľoval P. Konrád Švestka (1833 – 1907). Oltárny obraz zobrazuje sv. Barboru. Na tomto obraze je namaľovaná aj veža Budatínskeho zámku, a to tak ako v tom čase vyzerala – bez strechy. Nad týmto obrazom je menšia maľba sťatia sv. Barbory. Súčasťou pôvodného interiéru kostola je loretánska kaplnka.

Slávnostná konsekrácia kostola sa konala 27. júla 1834 Mons. Jozefom Vurumom, diecéznym biskupom nitrianskej diecézy. Do hlavného oltára vložil relikvie sv. mučeníkov Klementa, Jukundy a Inocenta. Konsekrácia sa konala až po 110 rokov od postavenia kostola. 

1. júla 2010 rozhodol diecézny biskup žilinskej diecézy, že kostol sv. Barbory bude od toho dňa patriť pod duchovnú správu bratov dominikánov na čele s fr. Kristiánom Šalamonom OP. V septembri 2011 bol za nového rektora menovaný fr. Šimon Tyrol OP.

1. júna 2012 v kostole sv. Barbory sa konala akcia Noc kostolov pod záštitou arcibiskupa Róberta Bezáka.

## Referencie

## Iné projekty

Žilina
Kategória:Architektúra z 1730
Žilina
Žilina
Žilina
Žilina
Žilina
Gama (grécke písmeno)

**Gama** (veľké Γ, malé γ) je tretie písmeno gréckej abecedy. V sústave gréckych číslic má hodnotu 3.

Medzi písmená, ktoré vznikli z písmena gama, patria rímske C a G a cyrilické Г a Ґ.

## Pozri aj
* Gama funkcia
* Žiarenie gama

## Iné projekty

Kategória:Grécke písmená
Gama

**Gama** môže byť:
* písmeno gréckej abecedy, pozri gama (grécke písmeno)
* staršia jednotka hmotnosti (10 6 g), pozri gama (jednotka hmotnosti)
* staršia jednotka magnetickej indukcie (10 -9 T) , pozri gama (jednotka magnetickej indukcie)
* jednotka intenzity magnetického poľa používaná v Spojenom kráľovstve (10 -5 Oe), pozri gama (jednotka intenzity magnetického poľa)
* skrátene kvantum gama
* vo fotografii: činiteľ, ktorý udáva strmosť krivky sčernenia exponovaného filmu, pozri gama (fotografia)
* skrátene mora gama (Autographa gamma)
* mesto v Brazílii, pozri Gama (Brazília)
* osoba:
** Cristovão da Gama (1516–1542), portugalský vojak
** Estevão da Gama (1430–1497), portugalský šľachtic
** Estêvão da Gama (1505–1576), portugalský guvernér Indie
** Jaime Gama (* 1947), portugalský politik
** Vasco da Gama (1468–1524), moreplavec, obajviteľ Entdecker

## Pozri aj
*funkcia gama
*žiarenie gama
*činiteľ gama
*gama-korekcia
*gama-zlúčenina
Sextans A

**Sextans A** alebo *DDO 75* je trpasličia nepravidelná galaxia v súhvezdí Sextant. Patrí do Miestnej skupiny galaxií a jej šírka je 5000 ly, od Slnka je vzdialená 10 miliónov ly.

Kategória:Nepravidelné galaxie
Kategória:Trpasličie galaxie
Kategória:Súhvezdie Sextant
Kategória:Miestna skupina galaxií
205
075
0029653
Kategória:Astronomické objekty objavené v roku 1942
Ján Volný

PhDr. **Ján Volný**, PhD. (* 20. október 1953) je slovenský komunálny politik, bývalý primátor mesta Spišská Nová Ves (20062018).

Bol poslancom krajského zastupiteľstva vo voľbách v rokoch 2001 - 2005. Zvolený bol ako člen Hnutia za demokratické Slovensko za koalíciu HZDS, SDĽ, SOP v okrese Spišská Nová Ves.

V roku 2002 vystúpil z HZDS a vstúpil do SMERu. Vo voľbách do krajského zastupiteľstva v roku 2005 kandidoval ako člen SMERu - sociálnej demokracie za koalíciu HZD, SMER. Získal 1 604 hlasov a umiestnil sa na šiestom mieste medzi nezvolenými kandidátmi.

Vo volebnom období 2002-06 bol poslancom Mestského zastupiteľstva Spišská Nová Ves, po komunálnych voľbách 2006 sa stal primátorom mesta Spišská Nová Ves.

Je členom Okresnej rady strany SMERu v Spišskej Novej Vsi.

Ján Volný je ženatý a má dve deti.

## Referencie

Kategória:Poslanci Košického samosprávneho kraja
Kategória:Primátori Spišskej Novej Vsi
Kategória:Politici ĽS-HZDS
Kategória:Politici Smeru
Štefan Zachariaš

Ing. **Štefan Zachariaš**, alebo **István Zachariaš** (* 20. február 1953, Košice) od roku 2001 je poslancom zastupiteľstva Košického samosprávneho kraja a v rokoch 1990 – 2014 bol primátorom mesta Moldava nad Bodvou.

Štefan Zachariaš je členom Strany maďarskej koalície. V roku 2001 bol zvolený za koalíciu SDKÚ, Smer-SD, SMK v okrese Košice-okolie za poslanca Košického samosprávneho kraja. V komunálnych voľbách v roku 2002 bol zvolený za koalíciu ANO, DS, KDH, SDKÚ, SMK za primátora Moldavy nad Bodvou. Vo voľbách v roku 2005 bol za stranu SMK opätovne zvolený za poslanca krajského zastupiteľstva.

## Referencie

Kategória:Poslanci Košického samosprávneho kraja
Kategória:Primátori slovenských miest
Kategória:Politici SMK
Kategória:Absolventi Českého vysokého učení technického
Kategória:Osobnosti z Košíc
Andromeda I

**Androméda I** je trpasličia sférická galaxia, satelitná galaxia Galaxie Androméda.

Kategória:Miestna skupina galaxií
Kategória:Súhvezdie Androméda
Kategória:Trpasličie galaxie
Kategória:Anon objekty
0002666
Kategória:KK98a objekty
Kategória:Podskupina Androméda
Kategória:Astronomické objekty objavené v roku 1970
Rozchod koľaje

náhľad|upright=1.2|Rozchod koľaje
**Rozchod koľaje** je kolmá vzdialenosť medzi prechádzanými vnútornými hranami hláv koľajníc koľaje, meraná na os koľaje v predpísanej hĺbke 14 mm pod temenom koľajnice. Rozchod koľaje sa meria v milimetroch. Meranie sa prevádza v hociktorom mieste koľaje, či v priamej koľaji, oblúku alebo v predpísaných miestach koľajových zariadení, ako sú výhybky, koľajové brzdy, koľajové križovatky. Tieto predpísané miesta merania určuje železničný predpis o údržbu a opravy železničných koľají.

## Druhy rozchodov
Vo svete sa používa viac ako sto druhov rozchodov.
frameless|right|540px

### Úzky rozchod
Rozchod trate menší ako normálny rozchod (najčastejšie sa používajú rozchody v rozmedzí 600 mm1 000 mm). Úzkorozchodné trate sa využívajú ako regionálne trate železníc, ale aj ako mestské dráhy metra alebo električiek. Úzky rozchod využívajú krajiny južnej Afriky (1 067 mm), či lesné, priemyselné alebo poľné železnice – napr. v Čiernom Balogu, regionálna železnica na trati Trenčianske Teplice – Trenčianska Teplá (760 mm), Tatranské elektrické železnice a električková sieť v Bratislave (1 000 mm).

### Normálny rozchod
Normálny rozchod sa využíva asi na 60 % železníc celého sveta. Jeho šírka je 1 435 mm a zaviedol ho George Stephenson, využíva sa prevažne v Európe, ale aj v iných častiach sveta. Okrem iného aj na tratiach železníc na Slovensku. Tento typ rozchodu sa často používa ako rozchod električkových koľají (všetky trate v Česku a na Slovensku v Košiciach).

### Široký rozchod
Rozchod širší ako 1 435 mm. Širokorozchodné trate sa nachádzajú napríklad v krajinách bývalého Sovietskeho zväzu, Mongolsku a v Afganistane (1 520 mm), vo Fínsku (1 524 mm = 5 stôp; starý ruský široký rozchod) ako aj v Španielsku, Portugalsku (1 668 mm) a Írsku (1 600 mm).

## Referencie


## Pozri aj
* Priechodný prierez železnice
* Železnica

Kategória:Železnica
Kategória:Koľajová doprava
Zoznam železničných tratí na Slovensku

Toto je **zoznam železničných tratí a spojok na [[Slovensko|Slovensku]]**.

## Bežné železničné trate

## Širokorozchodné trate

## Lanové a pozemné dráhy

## Historické a múzejné trate

## Zrušené trate

## Koridorové trate

## Značenie tratí

## Poznámky


## Referencie

## Externé odkazy
* Železnice Slovenskej republiky: Mapa siete ŽSR
* Železnice Slovenskej republiky: Medzinárodné koridory na sieti ŽSR
* Zoznam a mapa zrušených, súčasných a plánovaných železničných tratí Slovenska na Rail.sk
* Služobné číslovanie tratí ŽSR: Zoznam , Mapa siete 
* Priority v obnove a rozvoji železničnej infraštruktúry

Železničné trate

Kategória:Železnica na Slovensku
Martin Lauček

**Martin Lauček** (pôvodne sa volal **Gallik**; iné používané varianty jeho nového mena boli **Lautsek**, **Louček**, **Lúček**, **Laucsek**) (* 12. máj 1732, Martin – † 9. február 1802, Skalica) bol slovenský evanjelický kňaz, prekladateľ a náboženský spisovateľ, otec poetky Rebeky Leškovej, zberateľky ľudovej poézie Zuzany Šafárikovej, a starý otec slovenského spisovateľa, zberateľa a prekladateľa Imricha Laučeka.

## Životopis
Narodil sa v rodine richtára a notára Jána Laučeka a jeho manželky Evy, rodenej Lednickej. Vzdelanie získaval v Necpaloch, Bratislave, Sárospataku a Kežmarku. Od roku 1754 pôsobil ako kantor v Brzotíne, od roku 1756 bol evanjelickým farárom v Kunovej Teplici, od roku 1761 pôsobil vo Vyšnej Slanej a od roku 1783 v Skalici.

## Tvorba
Venoval sa prevažne písaniu náboženskej literatúry, no v jeho rukopisnej pozostalosti sa zachoval i obsiahly zväzok životopisov cirkevných dejateľov. Jeho modlitebná knižka obsahuje 61 jeho vlastných modlitieb a 65 piesní, z ktorých sú 3 vlastné a ostatné preložené z nemčiny, maďarčiny, alebo ide o prispôsobené staršie piesne, ktoré boli určené najmä baníkom, hutníkom a hámorským robotníkom. Vo svojej pozostalosti zanechal v rukopisoch 4 zväzky kázní a tzv. *Collectanea*, ktoré tvorí 22 zväzkov rukopisného materiálu (čo je asi 10 000 strán), obsahujúcich históriu jednotlivých evanjelických seniorátov a zborov, životopisy cirkevných dejateľov, opisy dokumentov, vlastnú i cudziu korešpondenciu, výpisy z kníh, vlastné poznámky a popisy zvykov pri svadbe a pohrebe a iné. Mimo to tiež vydal Šmáralov katechizmus a vďaka jeho usilovnej odpisovateľskej práci sa zachoval aj dnešný sarvašský exemplár Rezikovsko-Matthaedisovskej *Gymnaziologie*. Okrem vlastnej tvorby sa venoval i prekladom do maďarčiny (a naopak), písal však tiež v nemčine a taktiež z nej i prekladal.

## Dielo
*1774 – *Vypsání života výborně učeného a slavného muže Gottharda, dobšinského a levočského někdy rektora*
*1776 – *Výklad na některé články víry*
*1776 – *Zlatá báně… *, modlitebná knižka
*1783 – *Písně náboženské při nejprvších službách božích v svobodném a královksém měste Skalici*
*1783 – *Slzy učedlníků… *
*1787 – *Az első keresztényeknek ama tíz főüldöztetésekről szólló história… *
*1791 – *Slovárně, aneb konkordance biblická*, biblický slovník
*1797 – *Radostné prozpěvování na skále spasení… *
*1797 – *Kratičké rozebrání pěti artikulů… *
*1798 – *Centuria diplomatum et epistolarum Thurzonianarum… *

## Dielo v elektronickej podobe
* ''Slowárně, aneb Konkordancy Biblická, to gest: Registr na celau Bibli Swatau...''. W Pressporku : Nákladem a Literami SSimona Petra Wéber, 1791. 952 s. - dostupné v Digitálnej knižnici UKB

Kategória:Slovenskí spisovatelia
Kategória:Slovenskí prekladatelia
Kategória:Slovenskí evanjelickí kňazi
Kategória:Osobnosti z Martina
Karakoram

náhľad|ľadovec Baltoro

**Karakoram** (slovenský normovaný názov; iné názvy: **Karákóram** alebo **Karakorum**) je druhé najvyššie pohorie na svete. Leží na hraniciach Číny, Indie a Pakistanu medzi Himalájami a Kchun-lunom, od Pamíru na severozápade po Tibet na juhovýchode.

Dĺžka pohoria je cca 800 km a priemerná výška okolo 6&nbsp;000&nbsp;m, no veľa štítov dosahuje vyše 7&nbsp;000&nbsp;m. Jeho najvyšším vrcholom je Čchokori (Čogori, 8&nbsp;611&nbsp;m, známy aj ako K2).

Himaláje od Karakoramu oddeľuje horný tok rieky Indus.

Je to mladé horstvo alpínskeho typu. Karakoram vznikol v druhohorách a treťohorách, zdvihy prejavujúce sa zemetraseniami pokračujú dodnes.

Najvyššie polohy sú zaľadnené. Stály sneh leží v súčasnosti vo výške 5&nbsp;000 - 6&nbsp;000&nbsp;m.

Pohorie nie je trvalo osídlené.

## Iné projekty
Indogangská nížina

thumb|Indogangská nížina (vrátane Ásámskej nížiny)
**Indogangská nížina** (iné názvy pozri nižšie) je rozsiahla nížina/rovina v povodí riek Indus, Ganga. Rozprestiera sa v Pakistane, Indii (plus v úzkom páse územia v južnom Nepále) a Bangladéši, medzi Iránskou vysočinou na západe, Himalájami na severe, Dekanskou plošinou v širšom zmysle na juhu (presný priebeh tejto južnej hranice je ale sporný) a východným okrajom územia delty Gangy na východe. Na východe sa do Indogangskej nížiny často zahŕňa aj Ásámska nížina, čiže dolina hlavnej časti toku rieky Brahmaputra, ležiaca severovýchodne od delty Gangy. 

## Názvy
Slovenský normovaný názov znie **Indogangská nížina**. Iné slovenské názvy názvy sú **Indoganská nížina** [t. j. bez druhého g], [bohemizmus] **Indoganžská nížina** a staršie **Hindustanská** [alebo **Hindustánska**] **nížina**. 

Hindské názvy sú napríklad: *Sindhu-Gangá ká maidán* (doslova Indogangská nížina), *Sindhu-Gangá ké maidán* (doslova Indogangské nížiny), *Uttarí maidán* (doslova Severná nížina), *Mahán uttarí maidán* (doslova Veľká severná nížina), *Bhárat ké maidán* (doslova Indické nížiny). Posledné tri názvy niekedy nezahŕňajú nížinu Indusu resp. nezahŕňajú pakistanskú časť nížiny. Ak sa má zdôrazniť, že je zahrnutá aj Brahmaputra (presnejšie: Ásámska nížina), názov znie *Sindhu–Gangá–Brahmaputra ká maidán* (doslova Indogangskobrahmaputrianska nížina) či *Sindhu–Gangá–Brahmaputra ké maidán* (doslova Indogangskobrahmaputrianske nížiny).

Anglické názvy sú: *Indo-Gangetic Plain*, *Northern Plain(s)*, *(Great) North Indian Plains*, *Great Plains*, zastarano *Hindustan Plain*. Názvy obsahujúce North(ern) niekedy nezahŕňajú nížinu Indusu resp. nezahŕňajú pakistanskú časť nížiny. Ak sa má zdôrazniť, že je zahrnutá aj Brahmaputra (presnejšie: Ásámska nížina), názov znie *Indo-Gangetic-Brahmaputra Plains*.

## Charakteristika
Indogangská nížina je dlhá asi 3 000 km, široká 250 – 400 km a jej rozloha je vyše 600 000 km².

Táto nížina vznikla postupným vypĺňaním depresie pod Himalájami najmä riečnymi nánosmi. Rieky zo severných pohorí utvárajú v jej strednej a východnej časti rozsiahle náplavové kužele, na nich sa väčšie toky rozvetvujú na niekoľko ramien. Hrúbka nánosov je 400 až 2 000 metrov. Ich pribúdanie a celkový pokles oblasti ovplyvňuje ďalší vývoj nížiny aj v súčasnosti.

V tejto nížine vznikli jedny z najstarších ľudských civilizácií.

## Referencie

Kategória:Nížiny
Kategória:Geografia Indie
Kategória:Geografia Bangladéša
Kategória:Geografia Pakistanu
Viola

**Viola** môže byť:

* ženské krstné meno, pozri Viola (prvé meno) 
* sláčikový hudobný nástroj, pozri Viola (hudobný nástroj) 
* mesto v Taliansku, v regióne Piemont, pozri Viola (Piemont)
Viola (hudobný nástroj)

náhľad|Porovnanie veľkosti huslí a violy

**Viola** (z , na rozdiel od *Viola da Gamba,* ktorá sa drží nohami, podobne ako violončelo) je sláčikový strunový hudobný nástroj, ktorý bol koncom 16. storočia odvodený z huslí.

Je podobná husliam, namiesto struny e má strunu C, (čiže je ladená o kvintu nižšie ako husle, čo znamená, že najnižšia struna na viole je c potom g, d¹ a a¹, u huslí je to g, d¹, a¹, e². Má mierne rozdielnu menzúru ako husle. Hrá sa na nej vo violovom kľúči, tzv. C-kľúči.

## Použitie v orchestrálnej hudbe
Viola je neodmysliteľný nástroj v orchestrálnej hudbe a v tvorbe každého komponistu. Vďaka jej špecifickej farbe tónu vyvažuje celkový zvuk medzi husľami, violončelami a kontrabasmi. 
Krásne violové orchestrálne party sa nachádzajú napr. v kompozíciách od Antona Brucknera vo 4. symfónii alebo v Adagio z 9. symfónie od Gustava Mahlera.

## Použitie v komornej hudbe
V komornej hudbe je viola rovnocenný nástroj s husľami alebo violončelom, hlavne v hudbe pred 20. storočím. Patria sem sólové sonáty, sonáty pre violu a klavír, nespočetné množstvo duetov – pre dve violy, alebo pre violu s iným nástrojom. 

Ťažiskom komornej hudby sú sláčikové kvartetá.

C. Debussy, W. A. Mozart, J. S. Bach, M. Bruch, R. Schumann, L. van Beethoven, alebo J. Brahms skomponovali krásne diela pre violu v obsadení v komornej hudbe.

## Sólové koncerty
Na rozdiel od huslí, je pre violu ako sólový nástroj napísané oveľa menšie množstvo kompozícíí.
K najhranejším violovým koncertom patria napr. koncerty od G. P. Telemanna, C. Stamitza, F. A. Hoffmeistera, C. F. Zeltera, H. Berlioza (Harold v Taliansku, symfónia s obligátnou violou), W. Waltona, P. Hindemitha, B. Bartóka alebo A. Schnittkeho.

## Interpreti
K najznámejším žijúcim sólovým interpretom v hre na violu patria Tabea Zimmermann, Kim Kashkashian, Paul Neubauer, Pinchas Zukerman, Tatjana Masurenko, Rolland Glassl, Jurij Bašmet, Julian Rachlin, Slavomír Šurina.

## Iné projekty
Blahorečenie

**Blahorečenie** alebo **beatifikácia** (z lat. *beatus* - blažený) je proces, ktorý predchádza vyhláseniu konkrétnej osoby za blahoslavenú/blaženú v Katolíckej cirkvi, pričom sa podrobne skúma jej život, postoje a skutky. Pri tom môže každý podávať voči blahorečeniu danej osoby námietky. Blahorečená osoba sa nazýva blahoslavená. V gréckokatolíckej cirkvi je namiesto slova *blahoslavený* zaužívaný tvar *blažený*.

Základom blahorečenia sú najmenej 2 zázraky (spravidla zázračné vyliečenie) vykonané na základe modlitieb k osobe, ktorá je v procese blahorečenia. Zázraky musia byť stopercentne potvrdené. Ich pravdivosť skúma regionálnym biskupom vymenovaná komisia. Súčasťou skúmania je plynutie určitej doby, ktorá má potvrdiť stálosť uzdravenia.

Blahorečenie predchádza svätorečeniu (vyhláseniu osoby za svätú).

Kategória:Katolícka cirkev
Kategória:Kanonizácia
Kategória:Blahoslavení
Kategória:Zázraky
Columbia

**Columbia** môže byť:

* hlavné mesto v štáte Južná Karolína, pozri Columbia (Južná Karolína)
* mesto v štáte Maryland, pozri Columbia (Maryland)
* mesto v štáte Missouri, pozri Columbia (Missouri)
* mesto v štáte New Hampshire, pozri Columbia (New Hampshire)
* rieka v Kanade a USA, pozri Columbia (rieka)
* jazero v Kanade, pozri Columbia (jazero)
* raketoplán z USA, pozri Columbia (raketoplán)
* filmová spoločnosť z USA, pozri Columbia Pictures
* superkontinent sformovaný v proterozoiku, pozri Columbia (kontinent)
* sídlo v USA, pozri Columbia (Texas)
* hudobná značka, pozri Columbia Records
* mesto v počítačovej hre *BioShock Infinite*, pozri pod BioShock Infinite
Dwingeloo 1

náhľad|Infračervený obrázok Dwingeloo 1 z WISE
**Dwingeloo 1** je blízka špirálová galaxia s priečkou.

Kategória:Súhvezdie Kasiopeja
Kategória:Špirálové galaxie s priečkou
0100170
Kategória:Astronomické objekty objavené v roku 1994
Dwingeloo 2

**Dwingeloo 2** je malá nepravidelná galaxia obiehajúca okolo galaxie Dwingeloo 1.

Kategória:Súhvezdie Kasiopeja
Kategória:Nepravidelné galaxie
0101304
Kategória:Astronomické objekty objavené v roku 1994
Sumerčina

**Sumerčina** je najstarší písomný jazyk sveta, ktorým hovorili Sumeri v južnej Mezopotámii. 

Podobne ako Sumeri má aj ich jazyk nejasný pôvod. Používal sa približne medzi rokmi 3000 pred Kr. a poslednými storočiami pred Kr. Jazyk však stratil výsadné (ale nie prestížne) postavenie po roku 1792 pred Kr., kedy Amorejec Chammu-rabi z Babylonu dobyl južnú Mezopotámiu. Súčasne v tomto období do južnej Mezopotámie prúdili ďalší Amorejci, čím sa približne do konca starobabylonskeho obdobia (2003 – 1594 pred Kr.) Sumeri úplne semitizovali. Sumerčina sa však ešte používala ako kultový jazyk až do čias helenizmu (do posledných storočí pred Kr.) a babylonská duchovná kultúra bola dvojjazyčná sumerská a akkadská (podobne sa v európskom stredoveku používala latinčina).

Sumerčina bola objavená a rozlúštená na konci 19. storočia. Dovtedy sa o existencii jazyka nič nevedelo.

Kategória:Izolované a neklasifikované jazyky
Kategória:Sumer
Hoagov objekt

**Hoagov objekt** je netypická galaxia prstencového typu. Zaraďujeme ju medzi pekuliárne galaxie. Objavil ju Arthur Hoag v roku 1950. Galaxia je od nás vzdialená 600 miliónov svetelných rokov.

Jej prstencová štruktúra pripomína galaxiu Cartwheel (špirálovú galaxiu deformovanú zrážkou), v blízkosti Hoagovho objektu však nie sú žiadne galaxie ktoré by mohli spôsobiť náraz. Existuje teória, ktorá vysvetľuje tvar tohto objektu – tieto galaxie by mohli tvoriť samostatnú skupinu špirálových galaxií, ktorých dve ramená sa vyvinú do podoby obruče. Hoagov objekt má šírku asi 120 000 svetelných rokov.

## Opis objektu
Okolo žltého jadra sa otáča takmer dokonalý kruh modrých hviezd, ktorý je od jadra zdanlivo úplne izolovaný. Modré sfarbenie kruhu spôsobujú mladé hviezdy, žlté jadro je zložené hlavne zo starších hviezd. To, čo vyzerá ako medzera medzi týmito hviezdnymi populáciami, môže v skutočnosti obsahovať viacero hviezdokôp a slabých hviezd, ktoré sú takmer neviditeľné. Ak si galaxiu predstavíme ako ciferník hodín, potom sa v pozícii 1 hodina nachádza v medzikruží zvláštny objekt – pravdepodobne ďalšia kruhová galaxia v pozadí.  

## Teórie vzniku
Kruhové galaxie môžu vznikať rôznymi spôsobmi. Jedným z nich je kolízia s inou galaxiou. Niekedy jedna galaxia preletí cez druhú a zanechá za sebou „škvrnu“ hviezdnych formácií. V Hoagovom objekte sa však nenašli zvyšky druhej galaxie, čo vedie k predpokladu, že modrý kruh hviezd môže byť zvyškom galaxie, ktorá preletela blízko. Táto udalosť sa stala asi pred 2 až 3 miliardami rokov. Objaviteľom tejto nezvyčajnej galaxie je Arthur Hoag, ktorý sa najskôr domnieval, že ide o planetárnu hmlovinu. Neskôr zmenil názor a to, že ide o kruhovú galaxiu, sa potvrdilo pozorovaniami v 70-tych rokoch 20. storočia. 

## Zdroj
* 

Kategória:Prstencové galaxie
Kategória:Súhvezdie Had
0054559
Kategória:Astronomické objekty objavené v roku 1950
O sláve a tráve

***O sláve a tráve*** (angl. *About Fame and Grass*) je slovenský poviedkový film.

Poviedkový film (poviedky: Lucia, Alena, Jana, Bea) o odvrátenej strane popularity.

* Architekt: Miloš Kalina
* Návrhy kostýmov: Milan Čorba
* Strih: Maximilián Remeň
* Vedúci výroby: Viliam Čánky
* Exteriéry: Tomášikovo
* Premiéra: august 1985

Kategória:Slovenské filmy
Kategória:Filmy podľa názvu
Kategória:Filmy z 1984
Bokmål

**Bokmål** (doslova: knižný jazyk) alebo zriedkavo **knižný jazyk** je jedna zo štyroch oficiálnych jazykových foriem nórčiny (riksmål, bokmål, klasický nynorsk, radikálny nynorsk). 

Spolu s (klasickým) nynorskom je to dnes najbežnejšie používaná forma nórčiny a je to tá forma, ktorú sa učia cudzinci ako „nórčinu“. Používa ho (spolu s riksmålom) 80 – 90 % obyvateľstva. Používa sa hlavne v hlavnom meste a vo východnom Nórsku.

Predtým sa nazýval riksmålu (ríšsky jazyk) a tento názov sa dodnes používa na označenie konzervatívnej podoby bokmåli. Risksmål a bokmål sú založené na spisovnej dánčine a vznikli postupnou adaptáciou dánčiny v období dánskej nadvlády nad Nórskom (1380 – 1814).

V jazyku bokmål sa používajú niektoré špeciálne znaky. Taktiež výslovnosť všetkých rovnakých písmen nie je rovnaká, prípadne sa nie vždy vyslovia.
Napríklad:
znak - číta sa:

* c – s,
* o – väčšinou u,
* z – v nórskej abecede neexistuje, nachádza len v cudzích slovách,
* æ – podobne ako naše ä,
* ø – ö,
* å – o.

Zdvojené spoluhlásky ako kk, ll, mm, tt,... , sa vždy vyslovujú dlho a s dôrazom.

Kategória:Nórčina
Saamske jazyky

**Laponské jazyky** (iné názvy: ak sa považujú za viacero jazykov: **saamske jazyky, sámske jazyky, sami jazyky**; ak sa považujú za jeden jazyk: **lapončina, saamčina, sámčina**) patria/-rí medzi uralské jazyky (presnejšie ugrofínske jazyky). 

V staršej literatúre sa tieto jazyky považujú za nárečia jedného jazyka, v novšej za viacero jazykov. Považovať ich za viacero jazykov je správnejšie už preto, že často sú vzájomne absolútne nezrozumiteľné. Názov saamske/sámske jazyky je podľa Saamov (Laponcov) vhodnejší pred výrazom laponské jazyky, pretože výraz Laponec niekedy považujú za hanlivý.

Saamovia žijú:
* v najsevernejšej časti Nórska, v oblasti Finnmark, kde sa aj tento jazyk používa. 
* v priľahlých oblastiach Švédska, Fínska a Ruska. 

Jazyk sa najviac podobá na fínčinu alebo na karelčinu, používanú pôvodnými obyvateľmi na polostrove Kola v Rusku. Lapončinu používa približne 15 000 ľudí (väčšina Laponcov ho už nepoužíva).

## Charakteristika
Tieto jazyky, rovnako ako ostatné uralské jazyky, patria typovo predovšetkým k aglutinačným jazykom, čiže k základu slova sa pripájajú gramatické morfémy, ktorým v jazykoch iného typu funkčne zodpovedajú celé slová. S aglutináciou súvisí napr. výskyt posesívnych sufixov. Ďalej v laponských jazykoch chýba kategória rodu, člena, do istej miery v nich možno nájsť vokálnu harmóniu, ak ju nechápeme iba ako jednoduchú alternáciu predných a zadných samohlások, koncoviek a prípon. Laponské jazyky majú menší počet pádov, než je bežné pri iných jazykoch tejto skupiny. Obvyklými pádmi sú nominatív, akuzatív, genitív, illatív, lokatív, komitatív a essív. Laponské slovesá majú aj tvar duálu na vyjadrenie dvoch životných osôb. Laponské prídavné mená majú dva základné tvary: atributívny a predikatívny, čiže použitie jedného z týchto tvarov závisí od postavenia prídavného mena vo vete – ak je atribútom, alebo časťou predikátu.

## Delenia
Existuje viacero delení. Typické príklady:

;Delenie 1
* juholaponské jazyky
** umeská saamčina
** luleská saamčina
** piteská saamčina 
** južná saamčina
* severolaponské jazyky
** severná saamčina
* východolaponské jazyky
** inariská saamčina
* stredolaponské jazyky
** †akkalská saamčina (hovorí ním už len 1 žena)
** †kemiská saamčina
** kildinská saamčina
** skoltská saamčina
** terská saamčina

;Delenie 2
* západolaponské jazyky = juholaponské + severolaponské jazyky z delenia 1
* východolaponské jazyky = východolaponské + stredolaponské jazyky z delenia 1

;Delenie 3 (podľa Ethnologue)
* juholaponské jazyky 
** umeská saamčina
* západolaponské jazyky:
** západné južné laponské jazyky
*** južná saamčina
** západné severné laponské jazyky:
*** luleská saamčina
*** piteská saamčina
*** severná saamčina
* východolaponské jazyky
** inariská saamčina
** akkalská saamčina
** kemiská saamčina
** kildinská saamčina
** skoltská saamčina
** terská saamčina


Kategória:Jazyky vo Fínsku
Kategória:Jazyky v Nórsku
Kategória:Jazyky vo Švédsku
Kategória:Jazyky v Rusku
NGC 5078

**NGC 5078** je šošovková galaxia v súhvezdí Hydra.

Kategória:Súhvezdie Hydra
Kategória:Šošovkové galaxie
Kategória:NGC objekty
Prstencová galaxia

[thumb|Prstencová galaxia [Hoagov objekt]]

**Prstencová galaxia** je galaxia s prstencovou štruktúrou. Prstenec pozostáva z masívnych, relatívne mladých modrých hviezd, ktoré sú extrémne jasné. Centrálna oblasť obsahuje relatívne málo svietivú hmotu. Niektorí astronómovia veria, že prstencové galaxie sa formujú, keď menšia galaxia prejde v blízkosti centra väčšej galaxie. Pretože galaxia sa väčšinou skladá z prázdneho priestoru, tieto "kolízie" málokedy vyvrcholia do skutočnej zrážky medzi hviezdami. Avšak gravitačné trhliny spôsobené takouto udalosťou môžu spôsobiť, že sa vlna hviezd pohne cez väčšiu galaxiu. Iní si myslia, že prstence sa formujú v okolí niektorých galaxií, keď nastane externá akrescencácia. Usporiadanie hviezd sa ustáli v externom materiáli kvôli kompresii tohto materiálu. Môže existovať prepojenie medzi prstencovými a polárnymi prstencovými galaxiami.

Hoagov objekt objavený Artom Hoagom v roku 1950 je príkladom takejto galaxie.

## Pozri aj
* Interagujúca galaxia
* Cartwheel
* AM 0644-741
* Hoagov objekt

## Iné projekty

## Externé odkazy
* Hoagov objekt 

## Zdroj
Šošovková galaxia

[thumb|Šošovkovitá galaxia [NGC 5866 sa nachádza v súhvezdí Draka ]]
[thumb|Prachový prstenec v blízkosti jadra galaxie [NGC 1553 ]]
**Šošovková galaxia** alebo (staršie) **šošovkovitá galaxia** je prechodný typ galaxie medzi eliptickou galaxiou a špirálovitou galaxiou v Hubblovej schéme. Má tvar šošovky s vypuklým jadrom a tenším diskom, ale v jej disku chýbajú náznaky špirálovej štruktúry. Šošovkové galaxie patria medzi diskové galaxie (podobne ako špirálové galaxie), ktoré už využili alebo stratili väčšinu zo svojej medzihviezdnej hmoty, tým pádom majú veľmi malý počet novovznikajúcich hviezd. Pozostávajú väčšinou zo starých hviezd (podobne ako eliptické galaxie). Prach sa vo väčšine šošovkových galaxií nachádza v blízkosti jadra a sleduje svetelnú stopu galaktického jadra. Ak sú natočené diskom kolmo k pozorovateľovi, niekedy je ich ťažké rozoznať od eliptických galaxií.

## Morfologické variácie
Aj napriek tomu, že šošovkové galaxie nemajú toľko rôznych podôb ako špirálovité galaxie, môžu byť rozdelené do niekoľkých podtried podľa vzhľadu. Niektoré tieto variácie sú popísané nižšie.

### Guľatina
Podľa de Vaucouleurs systému klasifikácie môžu byť šošovkové galaxie rozdelené do troch podskupín založených na prítomnosti alebo absencii centrálnej guľovej štruktúry. 
* Označenie **SA0** sa dáva šošovkovým galaxiám bez zjavného jadra. 
* Označenie **SB0** sa dáva pri veľmi slabo viditeľnom jadre.

### Vnútorné prstence a podtypy s vykrojením S
Niektoré šošovkové galaxie obsahujú vnútorné prstence (**S0 (r)**) a S-vykrojenie (**S0 (s)**), niektoré majú dočasné označenie (**S0 (rs)**). Nakoľko tieto označenia boli zavedené pre špirálovité galaxie, hľadanie objektov, ktoré reprezentujú niektoré z týchto tried, je veľmi obtiažne.

## Referencie


## Zdroj


Kategória:Galaxie
NGC 55

**NGC 55** je špirálová alebo podľa iných zdrojov nepravidelná galaxia v súhvezdí Sochár. Objavil ju austrálsky astronóm James Dunlop 7. júla 1826. Jej zdanlivá hviezdna veľkosť je 7,8.
        
Je k nám natočená svojou najužšou stranou a podľa odhadov je vzdialená 7,5 až 10 miliónov svetelných rokov. Jej skutočný priemer sa odhaduje na približne 70 000 svetelných rokov. Dá sa pozorovať ďalekohľadom s priemerom objektívu minimálne 6&nbsp;cm, nie však v našich zemepisných šírkach, pretože u nás vystupuje príliš nízko nad obzor.

## Zdroj
* 

## Pozri aj
* Zoznam NGC objektov

Kategória:Súhvezdie Sochár
Kategória:Špirálové galaxie
Kategória:Nepravidelné galaxie
55
0001014
Kategória:APMBGC objekty
Kategória:DUGRS objekty
Kategória:ESO objekty
Kategória:ESO-LV objekty
Kategória:HIPASS objekty
Kategória:IRAS objekty
Kategória:2MASX objekty
Kategória:MCG objekty
Kategória:NVSS objekty
Kategória:PMN objekty
Kategória:PSCz objekty
968
Kategória:SGC objekty
002
Kategória:SUMSS objekty
Kategória:MI94 objekty
Kategória:Astronomické objekty objavené v roku 1826
Zoznam poslancov Košického samosprávneho kraja (2005 – 2009)

**Zoznam poslancov Košického samosprávneho kraja** zvolených vo volebnom období 2005-2009.

Kategória:Zoznamy poslancov Košického samosprávneho kraja
Lev I (trpasličia galaxia)

**Lev I** alebo **Leo I** je trpasličia sférická galaxia v Miestnej skupine galaxií.

Kategória:Súhvezdie Lev
Kategória:Miestna skupina galaxií
Kategória:Trpasličie sférické galaxie
05470
0029488
074
Kategória:MCG objekty
Kategória:Astronomické objekty objavené v roku 1950
Trpasličia sférická galaxia

[thumb|[NGC 147]]

**Trpasličia sférická galaxia** je označenie trpasličej eliptickej galaxie s nízkou svietivosťou, malým obsahom prachu a starou hviezdnou populáciou. Patria medzi sprievodcov ostatných galaxií. V Miestnej skupine galaxií bolo doteraz (2019) objavených 36 týchto galaxií z toho 22 je satelitov Mliečnej cesty.

## Príklady
Ako prvé boli objavené Sochár a Pec v roku 1938.

Pri pozorovaní guľovej hviezdokopy NGC 6752 bola objavená trpasličia sférická galaxia Bedin I. Je vzdialená 30 miliónov svetelných rokov. 
Ide s najväčšou pravdepodobnosťou o relatívne izolovanú satelitnú trpasličiu sférickú galaxia neďalekej veľkej špirály NGC 6744. Je jedna z najstarších galaxií s vekom cca 13 miliárd rokov.

## Referencie
LGS 3

thumb|Galaxia LGS 3

**LGS 3** je trpasličia nepravidelná galaxia, ktorá patrí do Miestnej skupiny galaxií. Je to satelitná galaxia Galaxie v Trojuholníku M33. Vykazuje červený posun, podľa ktorého sa vzďaľuje od Mliečnej cesty rýchlosťou 277&nbsp;km/s.

## Iné projekty

Kategória:Nepravidelné galaxie
Kategória:Trpasličie galaxie
Kategória:Súhvezdie Ryby
0003792
Kategória:Miestna skupina galaxií
Kategória:Podskupina Androméda
Kategória:Astronomické objekty objavené v roku 1976
110007
3
AMD K6

**AMD K6** je mikroprocesor od spoločnosti AMD pre počítače PC uvedený na trh v roku 1997, nasledovník procesora AMD K5 a predchodca procesora AMD K6-2.

Jadro vyvinula spoločnosť NexGen, ktorú AMD kúpila. Mal 57 inštrukcií MMX, 64 kB L1 cache a bol vyrábaný technológiou 0,35–0,25 mikrónov, obsahoval 8,8 miliónov tranzistorov.

Pre spôsob spracovania inštrukcií x86 pomocou jadra na základe RISC, bol procesor o niečo výkonnejší ako procesory Pentium alebo Pentium Pro pracujúce na rovnakej frekvencii.

Bol taktovaný na frekvenciách 166, 200, 233, 266 a 300 MHz.

## Iné projekty

Kategória:Mikroprocesory
Kategória:AMD
Presnosť merania

**Presnosť merania** (angl. measurement accuracy) je miera súčasného výskytu **správnosti merania** (angl. measurement trueness) a **zhodnosti merania** (angl. measurement precision). Inak povedané je to  miera súčasnej absencie systematickej chyby merania aj náhodnej chyby merania, alebo ešte inak: miera zhody (jednej) nameranej hodnoty s pravou hodnotou meranej veličiny. 

Skladá sa z dvoch "častí":
***Správnosť merania** je miera absencie systematickej chyby merania. Inými slovami: miera zhody priemeru, ktorý by vznikol pri nekonečnom množstve hodnôt nameraných za špecifických podmienok merania, s pravou hodnotou meranej veličiny
***Zhodnosť merania** je miera absencie náhodnej chyby merania. Inými slovami: miera vzájomnej zhody nezávislých skúšobných výsledkov získaných za stanovených podmienok. Meria sa napríklad pomocou rozptylu. Podobný je pojem opakovateľnosť merania.

Súbor:Truen ok prec ok.png|Vysoká správnosť a vysoká zhodnosť (a teda vysoká presnosť)
Súbor:Truen ok prec bad.png|Vysoká správnosť a nízka zhodnosť
Súbor:Truen bad prec ok.png|Nízka správnosť a vysoká zhodnosť


vpravo|náhľad|450px
Slovenské názvy uvedených troch medzinárodných pojmov však nie sú ustálené, existujú celkovo tieto možné oficiálne názvy :
*measurement accuracy: presnosť merania,  **exaktnosť merania** , **správnosť merania**
*measurement trueness: správnosť merania, **pravdivosť merania**
*measurement precision: zhodnosť merania, **precíznosť merania**, **presnosť merania**

## Zdroje

*STN ISO 5725-1
*http://www.usp.org/pdf/EN/USPNF/Vol34No3Stimuli1.pdf 
*https://kslm.org/sub/p_down.php?wdate=1208220292&file=성문우.pdf

Kategória:Metrológia
Kategória:Štatistika
Halogénová žiarovka

thumb|Halogénová žiarovka
thumb|Automobilová halogénová žiarovka H7

**Halogénová žiarovka** je žiarovka plnená halogénovým plynom, napr. jódom či brómom. 

Pri rozžeravení vlákna dochádza k vyrovnanej chemickej reakcii, pri ktorej sa materiál vlákna rovnomerne vyparuje a znova usadzuje na horúcich miestach, čo zabraňuje rýchlemu prehoreniu vlákna. Vďaka tomu môže halogénová žiarovka pracovať na vyšších teplotách, čo vedie k vyššiemu jasu a účinnosti než u klasických žiaroviek.

Pretože banka žiarovky pri tomto procese musí byť veľmi horúca, vyrába sa z kremičitého skla, namiesto z normálneho skla, ktoré by pri týchto teplotách bolo príliš mäkké a tekuté. 

Azda najvýznamejším vedľajším prejavom použitia kremičitého skla namiesto normálneho je, že táto žiarovka sa stáva zdrojom UV-B žiarenia, pretože kremičité sklo je pre toto žiarenie, na rozdiel od obyčajného skla, priepustné. Pri nadmernom vystavení sa svetlu halogénovej žiarovky je teda možné sa aj popáliť.

Pretože sklo je zvyčajne horúce a existuje tu nebezpečenstvo požiaru či popálenín, ako aj z dôvodu vystavenia UV žiareniu, sú tieto žiarovky obyčajne chránené filtrom z obyčajného skla, ktoré, ako sme už spomenuli, pohltí väčšinu UV-B žiarenia.

Kremičité sklo môže byť poškodené zamastením dotykom ruky. Zamastením sa totiž zmení štruktúra skla a žiarovka sa po zapnutí pri zahriati spáli. Ak dôjde k dotyku sklenenej banky, má sa očistiť technickým liehom.

Halogénové žiarovky sa často využívajú v automobilových reflektoroch, alebo v domácnostiach, keď má byť svetlo sústredené do jedného miesta (bodové svetlo).

## Efektivita rôznych druhov zdrojov svetla

Kategória:Svietidlá
Kategória:Optoelektronika
Kategória:Halogény
Kategória:Žiarovky
Správnosť

**Správnosť** alebo **korektnosť** môže byť:
*vlastnosť zodpovedať potrebe, predpisu či situácii, náležitosť, riadnosť
*vlastnosť zodpovedať skutočnosti, presnosť

**Správnosť** môže byť:
* skrátene jazyková správnosť
* administratívnosť, vlastnosť týkať sa správy, pozri správa

**Korektnosť** je spoločenská bezchybnosť, spoločenská správnosť; spoločenská uhladenosť, slušnosť, zdvorilosť; poctivosť

## Pozri aj
*správnosť merania
*platnosť
*politická korektnosť
Presnosť

**Presnosť** alebo **precíznosť** alebo **exaktnosť** môže byť:
*vlastnosť do vysokej miery alebo úplne zodpovedať vzoru, porovnávacej veličine či realite
*dôkladnosť, dôslednosť, vlastnosť svedomito zachádzať do podrobností

**Presnosť** alebo **precíznosť** je vlastnosť byť (takmer) bezchybne fungujúci, vlastnosť uskutočňovať sa spoľahlivo

**Exaktnosť** je prísna vedeckosť, založenosť na faktoch a/alebo matematických metódach.

## Pozri aj
*presnosť merania
*exaktná veda
Olovená beloba

**Olovená beloba** je biely pigment používaný v maliarstve.

Predáva sa pod rôznymi obchodnými názvami, často znehodnotená prímesou lacnejších bielych pigmentov, napr. barytovou belobou.

Čisté pigmenty
* kremžská beloba
* komorová beloba
Znečistené pigmenty
* holandská beloba
* benátska beloba

## Zloženie
Je to zmes uhličitanu olovnatého (PbCO3) a hydroxidu olovnatého (Pb(OH)2), často s prímesou síranu olovnatého (PbSO4).

## Vlastnosti
Predáva sa v podobe ťažkého bieleho prášku. Jeho najväčšou výhodou je veľká krycia mohutnosť a rýchle schnutie s olejom.  Medzi hlavné nevýhody patria
* je prudko jedovatá
* hnedne až černá pôsobením sírovodíka, ak nebola dostatočne pojená (akvarel, gvaš), nestáva sa to pri olejomaľbe
* je nestála v alkalickom prostredí - nedá sa použiť na fresky
* pojená s ľanovým olejom v tme žltne, ale na svetle sa zase rozjasňuje

Kategória:Biele pigmenty
Oxid zinočnatý

**Oxid zinočnatý** (ZnO) alebo **zinková bieloba** je biely pigment používaný v maliarstve.

Ako maliarsky pigment je často znečistený zvyškami zinku z výroby, alebo je zmiešaný s lacnejšími bielymi pigmentami, ako barit, krieda, sadra alebo hlinka.

## Vlastnosti
Je to biely, veľmi jemný, oslnivo biely prášok s nádychom do modra. Vyrába sa spaľovaním pár zinku v prúde vzduchu. Na vzduchu prijíma vlhkosť a oxid uhličitý a mení sa na uhličitan zinočnatý.

Je vhodná na akvarel, gvaš alebo pastel, menej už na olejomaľbu, pretože spotrebuje veľké množstvo oleja (20–24 %) a zle schne.

## Referencie
*J. Kačala – M. Pisárčiková – M. Považaj "Krátky slovník slovenského jazyka" (Bratislava: Veda 2003, 988 strán. ISBN 80-224-0750-X) http://slovnik.juls.savba.sk/?w=bieloba&s=exact&c=ecc8&d=kssj4&d=psp&ie=utf-8&oe=utf-8

Zinočnatý
Zinočnatý
Kategória:Zlúčeniny zinku
Kategória:Biele pigmenty
Oxid titaničitý

**Oxid titaničitý** (TiO2) je najbežnejšia zlúčenina titánu. V prírode sa vyskytuje v troch modifikáciách, ako rutil, anatas a brookit, okrem toho je známych ďalších päť vysokotlakových foriem a tri metastabilné formy. Oxid titaničitý má široké využitie v priemysle, od bieleho pigmentu v maliarstve cez plnivá a prísady v kozmetických prípravkoch, liečivách a potravinách, až ako fotokatalyzátor. Pri použití v potravinách má E číslo **E171**.

## Pigment
Má najväčšiu kryciu mohutnosť spomedzi všetkých bielych pigmentov. S ľanovým olejom skoro vôbec neschne a ako olejová farba silne žltne a zvetráva (v skutočnosti nezvetráva, ale vplyvom UV katalyticky rozkladá organické oleje), preto sa používa viac na akvarel, gvaš, pastel alebo nemastnú temperu. Často sa predáva ako menej hodnotná zmes s barytovou bielobou a zinkovou bielobou, kde tvorí niekedy len 30 %.

## Zdravie
V prírode sa vyskytuje vo viacerých formách a modifikáciách. Ide o látku, ktorá sa bežne vyžíva v rôznych oblastiach každodenného života. Je obsiahnutý v kozmetických prípravkoch, používa sa v potravinárskom priemysle, v maliarstve, v dentálnej oblasti, zdravotníctve či pre jeho sterilizačné vlastnosti v interiérových zriadeniach napr. dlaždice potreté TiO2 v kúpeľniach a iné. Pôsobením ultrafialového svetla na oxid titaničitý sa aktivuje fotokatalytická reakcia, ktorá okrem iných pozitívnych vlastností sa vyznačuje i antibakteriálnym účinkom. Počas reakcie svetla a titan-dioxidu sa uvoľňujú záporne nabité častice – ióny, ktoré zabraňujú tvorenie baktérii v mieste, ktoré prišlo do styku s TiO2 alebo ho obsahuje. Tento princíp sa vo veľkej miere využíva napr. v prostredí dentálnej hygieny ako vyhľadávaný novodobý trend starostlivosti o chrup v mnoho svetových krajinách.

Vdychovanie jeho nanočastíc môže spôsobiť zápalové ochorenie pľúc ktoré môže prejsť až do rakoviny. To viedlo vo Francúzku k rozhodnutiu zakázat jeho používanie v potravinách.
## Referencie


## Iné projekty

## Zdroj
* 

Titaničitý
Titaničitý
Titaničitý
Kategória:Zlúčeniny titánu
Kategória:Biele pigmenty
Kategória:Karcinogény IARC skupiny 2B
171
Krieda

**Krieda** môže byť:
* v geológii:
** sypká biela až sivá usadená hornina, často považovaná za typ vápenca, synonymum: morská krieda, pozri krieda (hornina)
** jazerná krieda 
** útvar druhohôr, pozri krieda (geochronologická jednotka)
* pigment z uhličitanu vápenatého, pozri pod uhličitan vápenatý
* tyčinka z takéhoto vápenca používaná na písanie, pozri krieda (nástroj)
* hovorovo:kriedový papier
Uhličitan vápenatý

**Uhličitan vápenatý** (CaCO3) je chemická zlúčenina. V prírode sa vyskytuje najmä ako minerály kalcit, aragonit a vaterit, ktoré často tvoria hlavnú súčasť usadenej horniny vápenec.

## Vlastnosti
Je vo vode nerozpustný, ale reakciou s vodou nasýtenou rozpusteným oxidom uhličitým vniká rozpustný hydrogénuhličitan vápenatý.
: CaCO3 + CO2 + H2O → Ca(HCO3)2

Zahrievaním na 825&nbsp;°C bez prístupu vzduchu sa mení na nehasené vápno (oxid vápenatý, CaO):
: CaCO3 → CaO + CO2

Je stály v alkalickom prostredí, s kyselinami sa rozkladá za vzniku oxidu uhličitého.
: CaCO3 + 2 H+ → Ca2+ + H2O + CO2

## Krieda
Pod názvom **krieda** sa používa ako biely pigment v maliarstve. Predávajú sa rôzne druhy:
* plavená krieda – získava sa mletím a plavením kriedových hornín, obsahuje aj vápenaté a horečnaté fosfáty
* mletá krieda – podobá sa na plavenú kriedu, má však väčšiu zrnitosť
* bolonská krieda 
* šampanská krieda
* umelá krieda – vyrába sa zrážaním z roztoku chloridu vápenatého, je čistejšia a jemnejšia než prírodná krieda

## Pozri aj
* kalcit
* vápenec

## Iné projekty

Vápenatý
Kategória:Zlúčeniny vápnika
Kategória:Biele pigmenty
Kategória:ATC A02AC – Zlúčeniny vápnika
170 i
Kategória:ATC A12AA – Vápnik
Pyinmana

right|thumb|200px|Poloha mesta

**Pyinmana** (iný prepis: **Pjinmana**; ) je časť mesta Nay Pyi Taw (t.j. hlavného mesta Mjanmarska); do roku 2011 to bolo samostatné mesto v Mándalejskej oblasti. Sídlo sa nachádza tri kilometre na východ od centra mesta Nay Pyi Taw. Počet obyvateľov: 100 000 (odhad 2006).

Kategória:Mestá v Mjanmarsku